জন আব্রাহাম পাঞ্জাবী সঙ্গীতশিল্পী জাযি বি এর গান "সুর্মা" তে মডেল হিসেবে অভিনয়ের মাধ্যমে মডেলিং জীবনে পদার্পণ করেন। এরপর তিনি একটি গণমাধ্যম প্রতিষ্ঠান "টাইম অ্যান্ড স্পেস মিডিয়া ইন্টারটেইনমেন্ট প্রোমোশন লিমিটেড" এ যোগ দেন, যা অর্থনৈতিক সমস্যার কারণে এখন বন্ধ। পরে, তিনি "এন্টারপ্রাইজ-নেক্সাস" এ একজন "মিডিয়া প্ল্যানার" হিসেবে কাজ করেন। ১৯৯৯ সালে, তিনি গ্ল্যাড্রাগ্‌স ম্যানহান্ট প্রতিযোগীতায় জয়ী হয়ে "ম্যানহান্ট ইন্টারন্যাশনাল" এর জন্য ফিলিপাইন যান, যেখানে তিনি ২য় স্থান অর্জন করেন। এরপর, তিনি সিঙ্গাপুরে ক্যারি মডেল্‌সের সাথে চুক্তিবদ্ধ হন এবং সেখানে কিছু মডেলিং করেন; এরপর তিনি হংকং এ, লন্ডনে, এবং নিউ ইয়র্ক সিটিতে মডেলিং করেন। এছাড়া তিনি পঙ্কজ উদাস, হান্‌স রাহ হান্‌স, এবং বাবুল সুপ্রিয়ের কিছু গানের ভিডিও এবং বাণিজ্যিক পণ্যের মডেল হিসেবে কাজ করেন। অভিনয়ের দক্ষতা জন্য, আব্রাহাম কিশোর নমিত কাপুরের অ্যাক্টিং ল্যাবরেটরীতে যোগ দেন এবং অভিনয় কোর্স সম্পন্ন করেন।

টেলিভিশন অনুষ্ঠান
সামাজিক দায়বদ্ধতা
মডেলিং
কর্মজীবন